მარიო კასასი

**მარიო კასას სიერა** (დ. 12 ივნისი, 1986) — ესპანელი კინოსა და ტელევიზიის მსახიობია. მარიო კასასი ცნობილია ესპანურ კინოსა და ტელევიზიაში შესრულებული როლებით და მიღებული აქვს არაერთი ჯილდო, მათ შორის გოიას პრემია, გაუდის პრემია და სამი ფეროსის ჯილდო.

2006 წელს, მას შემდეგ რაც მცირე როლები შეასრულა სერიალებში: „მოტივოს პერსონალეს“ და „ობსესიონ“, კასასმა მიიღო თავისი პირველი მთავარი სატელევიზიო როლი ახალგაზრდულ დრამაში „ეს-ემ-ეს: უშიშრად ოცნებისთვის“ და ასევე შედგა მარიოს დებიუტი დიდ ეკრანზე ფილმში „ზაფხულის წვიმა“. კასასი ასევე მონაწილეობდა სერიალში „გემი“ (2011–2013). ფილმში „საზღვრის გადაკვეთა“ (2020) შესრულებული მთავარი როლისთვის კასასმა მოიგო თავისი პირველი გოიას ჯილდო საუკეთესო მსახიობისთვის.

2023 წელს მან დებიუტი შეასრულა როგორც რეჟისორმა, ფილმით „ფრთებში გამოკეტილი“.

## ადრეული ცხოვრება და განათლება
კასასი დაიბადა ქალაქ ა კორუნიაში, 19 წლის მამისა და 17 წლის დედის ოჯახში. 4 წლის ასაკში კასასი გადავიდა ბარსელონაში. ბავშვობაში მონაწილეობდა რეკლამებში. 17–18 წლის ასაკში ოჯახთან ერთად გადავიდა მადრიდში, სადაც მუშაობას უთავსებდა მსახიობობის სწავლას კრისტინა როტას სამსახიობო სკოლაში. კასასის დებიუტი დიდ ეკრანზე შედგა 2006 წელს ფილმში „ინგლისელთა გზა“, რომლის რეჟისორი იყო ანტონიო ბანდერასი.

იმავე წელს კასასი შეუერთდა სერიალ „ეს-ემ-ეს“-ის მსახიობებს. მოგვიანებით
საერთაშორისო პოპულარობა მოიპოვა სერიალში „პაკოს კაცები“, სადაც 2007–2010 წლებში თამაშობდა.

2009 წელს მარიომ ითამაშა ორ წარმატებულ ფილმში — „ტვინების გადინება“ და „სექსი, წვეულება და ტყუილები“,სადაც იტამაშა თავის საუკეთესი მეგობართან, იონ გონსალესთან, რომლებმაც პრემიერის შაბათ-კვირას დიდი შემოსავალი მოიტანეს. 2010 წელს კასასმა ითამაშა „ნეონის ხორცში“, ხოლო იმავე წლის ბოლოს — „ციდან სამ მეტრზე“-ში, რომელიც წლის ყველაზე შემოსავლიანი ესპანური ფილმი გახდა. 2012 წელს გამოვიდა მისი გაგრძელება „მინდიხარ“. ასევე ითამაშა ფილმში „შიში“ (2010).
### 2011–დღემდე: კარიერის გაფართოება და აღიარება
მინი|კასასი 2011 წლის იანვარში, Carne de neón-ის პრეზენტაციის დროს
2011 წლიდან კასასი მონაწილეობდა სერიალში „გემი“. მოგვიანებით მარიო გაემგზავრა კოლუმბიასა და ჩილეში ფილმის „ოცდაცამეტი“-ს გადასაღებად, რომელიც ეფუძნება 2010 წლის ჩილეს სამთო კატასტროფას.

2015 წელს კასასმა ითამაშა ფილმებში: „დიდი ღამე“ და „პალმები თოვლში“. 2016 წელს მონაწილეობა მიიღო თრილერში „უხილავი სტუმარი“, რომელმაც კომერციული წარმატება მოიპოვა. 2018 წელს მარიო კასასმა ითამაშა ფილმში „მაუთჰაუზენის ფოტოგრაფი“, სადაც ასახულია ესპანელი ფოტოგრაფის ისტორია, რომელიც მეორე მსოფლიო ომის დროს საკონცენტრაციო ბანაკში მოხვდა. ამ როლისთვის კასასმა დაახლოებით 12 კილოგრამი დაიკლო.

2022 წელს დაიწყო თავისი სადებიუტო სრულმეტრაჟიანი ფილმის — „ჩემი მარტოობა ფრთებს იძენს“ — გადაღება, რომელიც მსახიობმა თანაავტორობით დაწერა და სადაც მთავარ როლს მისი ძმა ასრულებს.

## პირადი ცხოვრება
მარიო კასასი არის მსახიობ ოსკარ კასასის უფროსი ძმა, რომელიც ზოგჯერ ასრულებდა მარიოს პერსონაჟების ახალგაზრდა ვერსიებს.  გავრცელებული ინფორმაციით, კასასი ურთიერთობაში იყო რამდენიმე კოლეგასთან, მათ შორის ერიკა სანცთან, ამაია სალამანკასთან, მარია ვალვერდესთან, ბერტა ვასკესთან, ბლანკა სუარესთან და დებორა ფრანსუასთან.

## სქოლიო
კატეგორია:დაბადებული 12 ივნისი
კატეგორია:დაბადებული 1986
კატეგორია:ცოცხალი ადამიანები
კატეგორია:ესპანელები
კატეგორია:მსახიობები
კატეგორია:მსახიობები ანბანის მიხედვით
კატეგორია:მამაკაცი მსახიობები